175 senttimetriä pitkä Nilmar on voittanut sekä Brasilian että Ranskan liigamestaruudet ja lisäksi Ranskan Supercupin. Kaikki nuo kolme titteliä tulivat vuonna 2005. Lisäksi hän oli vuonna 2003 voittamassa Brasilialle alle 20-vuotiaiden maailmanmestaruutta. Kauden 2004–2005 Mestarien liigassa Nilmar pelasi Lyonin paidassa yhdeksän ottelua ja teki niissä neljä maalia. Nilmar siirtyi 25. heinäkuuta 2009 Villarrealiin joukkueen siihen asti kalleimpana pelaajahankintana. Villarreal maksoi hänestä 11 miljoonaa euroa.